સંઘ્યાકાળે સૂર્યના અંતિમ કિરણની વિદાય થતાં ઘરના એક ખૂણામાં રહેલું એક કોડિયું પ્રગટીને ઘરને પ્રકાશિત કરે છે. આપણે સૌએ એ કોડિયા જેવું બનવાનું છે. પોતાનાથી બનતી નાની મોટી મદદ કરીને સ્વયં પણ પ્રકાશિત થવાનું છે અને અન્યો સુધી પણ એ પ્રકાશ પહોંચાડવાનો છે. આજ દિન સુધી સૌ ભાવકો, મિત્રો, લેખકોનો સ્નેહ, સાથ અને સહકાર રીડ ગુજરાતીને મળતો રહ્યો છે, તે આગળ પણ સતત આ જ રીતે મળતો રહે તેવી આજના આ શુભ દિને આશા રાખું છું. દિવાળીના દિવસોમાં ઘણા દીવા પ્રગટાવી ઘરને પ્રકાશિત કર્યું છે, પરંતુ હવે શુભ વાચનનો એક દીપ પ્રગટાવી પોતાના મનને તથા એ પ્રકાશને દૂર સુધી પહોંચાડી અન્યોના જીવનને પ્રકાશિત કરવાનું હવે આપણાથી કેમ ચૂકાય !